**Regionalni Karierni sejem MojeDelo.com v Novem mestu**

Ekipa zaposlitvenega portala MojeDelo.com že 15 let deluje na trgu dela in ponuja številne priložnosti za zaposlovanje. Iskalcem zaposlitve pomagamo, da hitreje najdejo novo zaposlitev, podjetjem pa omogočamo neposreden stik z ustreznimi kandidati iz njihove okolice. Priložnosti bomo ustvarjali v **Novem mestu in sicer v četrtek, 18. aprila med 10.00 in 17.00 v prostorih Univerze v Novem mestu.**

Soustvarjali boste delovna mesta v vaši regiji in javnosti poslali močno sporočilo, da aktivno sodelujete pri reševanju problema lokalne nezaposlenosti. Poleg tega pa boste spodbudili mobilnost strokovnjakov znotraj regije in preprečili njihovo izseljevanje v druge regije in tujino.

**Kaj Karierni sejem ponuja obiskovalcem ?**

**Spoznavanje potencialnih delodajalcev.** V enem dnevu lahko obiskovalci opravijo več zaposlitvenih razgovorov, kot bi jih sicer v enem letu, ter se izognejo pisanju prošenj in dolgim selekcijskim postopkom.

**Karierno svetovanje.** Strokovnjaki na sejmu bodo svetovali, kako nastopiti na trgu dela in kako pripraviti dokumente (življenjepis, spremno pismo), da nas delodajalci vidi kot ustreznega kandidata.

**Karierna predavanja.** Zgodbe uspešnih podjetnikov, ki predstavijo svojo pot do uspeha, in predavatelji z nasveti, kako uspešno poiskati zaposlitev, ki navdušujejo in motivirajo posameznike.

**Brezplačno psihometrično testiranje.** Za karierni vzpon je potrebno konstantno nadgrajevati naše znanje in piliti veščine, zato sejem ponuja tudi kotiček, kjer lahko opravite psihometrično testiranje in z bolj objektivnega vidika pogledate svoje močne in šibke kompetence.

**Foto kotiček.** Velikokrat se zgodi, da v življenjepis dodamo fotografijo, ki ni primerna. Obiskovalcem sejma bomo na samem dogodku omogočili brezplačno portretno fotografiranje. Fotografijo bo posnel profesionalni fotograf, mi pa vam jo bomo posredovali za poslovno komunikacijo.

**Regionalni Karierni sejem MojeDelo.com v Novem mestu   
Četrtek, 18. april 2019 med 10.00–17.00, Univerza v Novem mestu**

**Vstop in vse spremljevalne dejavnosti so brezplačne!**

**Utrinki s kariernih sejmov:**

****

** **

****

****